Svensk idrettsprofil innrømmer doping
Birger Fält i konkurranseavdelingen i gang- og vandrerforbundet forteller til Expressen at han har vært i kontakt med Gustafsson via e-post de siste dagene. – Han har forklart at han har hatt et dopingpreparat i kroppen. Grunnen til at han ikke ønsker en analyse av B-prøven er at den kommer til å vise det samme som A-prøven. Han nekter ikke for å ha dopet seg uten at han vil si noe mer om det, hva som har skjedd eller hva slags preparat det er snakk om, sier Fält. Gustafsson skal likevel ha kommet med «ytterligere opplysninger» forbundet ønsker å holde for seg selv. – Andreas kommer nok ikke til Sverige på en stund, vil jeg tro, sier Fält.Fredag ble det kjent at Gustafsson hadde levert en positiv A-prøve. 33-åringen er en av Sveriges mest eriterte kappgjengere. Svensken, som bor i USA, er sønn av Bo Gustafsson som tok sølv under OL i Los Angeles i 1984. Gustafsson skal ha avlagt positiv prøve etter en 50 kilometer i USA, men det er ikke kjent hvilken dype prestasjonsfremmende middel det er snakk om. Den rutinerte løperen har den siste tiden ladet opp til lag-EM i mai. – Vi fikk denne informasjonen torsdag. Dette ødelegger alt. Det har sett bra ut for oss, men så kommer en slik sak. Også at det er Andreas da ..., uttalte en oppgitt Börje Hansson – leder i gang- og vandrerforbundet til Aftonbladet fredag.Gustafsson har flere ganger rettet dopingbeskyldninger mot konkurrenter fra Russland. I Aftonbladet kom han med et hardt angrep på russiske konkurrenter før EM i Zürich. – Det er som med US Postal Service med Lance Armstrong. Klart det er mye doping der. Den saken er klar, sa Gustafsson til Aftonbladet og navnga samtidig personer han mente var dopet. – Det er litt merkelig at han går så hardt ut mot dem, om han holder på selv, sier Börje Hansson. Gustafssons siste konkurranse før den positive dopingprøven ble klar, var 50 kilometer i Mexico 7. mars. Den konkurransen brøt svensken etter to kilometer.
Andreas Gustafsson (33) har i en e-post til det svenske gang- og vandrerforbundet gitt beskjed om at det ikke er noe poeng å vente på analysen av B-prøven.